*«Πόρτα κρυφή, πόρτα μαλαματένια, είπε ο μαγικός καθρέφτης»*

(Το πρόβλημα της νεράιδας)

Μια φορά κι έναν καιρό ήταν μια νεράιδα που την έλεγαν Λίλη. Αυτή η νεράιδα όμως δεν είχε μαγικές ικανότητες. Γι’ αυτό μια μέρα πήγε στο δάσος, για να τις βρει. Εκεί συνάντησε πολλά λουλούδια, χορταράκια και αμέσως μετά άκουσε κάτι σαν μουρμουρητό. Ήταν μια κακιά μάγισσα που είχε ένα μεγάλο παλάτι. Αυτή έπαιρνε τις ικανότητες των νεραϊδών και τις έβαζε μέσα σε ένα πράσινο καζάνι. Η Λίλη πλησίασε στο παλάτι και μπήκε μέσα, για να πάρει τις ικανότητες τις δικές της, αλλά και των υπόλοιπων νεραϊδών.

Όταν μπήκε στο παλάτι, υπήρχε απόλυτη ησυχία. Το παλάτι ήταν πολύ βρώμικο. Είχε ιστούς, νυχτερίδες, αράχνες, ποντίκια και κυρίως είχε πολλή σκόνη. Καθώς έψαχνε για τις ικανότητές της είδε έναν βάτραχο. Ο βάτραχος είπε στη Λίλη:

* Αν πραγματοποιήσεις τρεις δοκιμασίες, θα σε βοηθήσω.

Η πρώτη δοκιμασία ήταν να περάσει μια λίμνη με πολλούς κροκόδειλους. Θυμήθηκε πως ο παππούς της είχε πει, όταν περνάει μια λίμνη να πηδά μόνο πάνω στις άσπρες πετρούλες. Μετά από λίγο, πέρασε τη λίμνη πηδώντας πάνω στους κροκόδειλους. Στη συνέχεια έπρεπε να περάσει μια σπασμένη γέφυρα. Τότε ήρθε ένα πουλί, την ανέβασε στη ράχη του και τη βοήθησε να περάσει απέναντι. Όταν πέρασε και τη δεύτερη δοκιμασία έπρεπε να πει κάποια μαγικά λόγια:

**«Πόρτα κρυφή, πόρτα μαλαματένια,**

**άνοιξε καλή, φέρε με σε σένα»**

Σκεφτόταν, σκεφτόταν, αλλά δεν έβρισκε τα λόγια. Κουρασμένη πήγε και κάθισε κάτω από ένα δέντρο. Τότε φύσηξε δυνατός αέρας, κουνήθηκαν τα κλαδιά κι ένα κλειδί έπεσε πάνω της. Πήρε το κλειδί και αναρωτήθηκε πού θα το χρειαστεί. Αμέσως μετά εμφανίστηκε μπροστά της ένα αλογάκι. Η Λίλη το χάιδεψε απαλά και το ρώτησε:

* Σε τι θα μου χρησιμεύσει αυτό το κλειδί;
* Δεν ξέρω, της απάντησε.

Καθώς κοίταζε κάτω, είδε ένα μικρό, διπλωμένο χαρτάκι. Σκέφτηκε να το πάρει. Το άνοιξε και είδε μέσα κάποια λόγια. Έγραφε:

**«Πόρτα κρυφή, πόρτα μαλαματένια,**

**άνοιξε καλή, φέρε με σε σένα»**

Διάβασε τα λόγια. Πήγε και τα είπε μπροστά στην πόρτα. Η πόρτα άνοιξε και η Λίλη μπήκε μέσα περίεργη. Όταν μπήκε, είδε πολλά ανθισμένα λουλούδια και δέντρα. Ανάμεσά τους υπήρχε ένα μεγάλο σπίτι. Εκεί την περίμενε ο βάτραχος, γιατί είχε εκπληρώσει και τις τρεις ευχές. Η Λίλη μπήκε στο σπίτι και τον είδε μπροστά της. Ο βάτραχος τότε της είπε:

«Συγχαρητήρια! Πέρασες όλες τις δοκιμασίες!»

Ο βάτραχος της έδωσε οδηγίες, για να πάρει πίσω τις δυνάμεις και των άλλων νεραϊδών και μαγισσών.

Άκουσε ψιθύρους και τότε πετάχτηκε και όρμησε πάνω της η μάγισσα. Άρχισε μια σκληρή μάχη. Η μάγισσα με το μαγικό της ραβδί προσπάθησε να ακουμπήσει τη Λίλη και τότε εμφανίστηκε ο βάτραχος. Πήδησε μπροστά της και την προστάτεψε.

Ο βάτραχος απασχόλησε τη μάγισσα και η Λίλη έτρεξε και άρπαξε τις ικανότητές της καθώς και των υπόλοιπων νεραϊδών. Η Λίλη, με τις ικανότητές της, με τη φλογερή της δύναμη χτύπησε τη μάγισσα κι αυτή εξαφανίστηκε για πάντα. Ευχαρίστησε τον βάτραχο και πάλι την τηλεμετέφερε στη χώρα όπου ζούσε.

Ύστερα από μια μέρα, κάλεσε τις φίλες της στο σπίτι. Όταν ήρθαν όλες, η Λίλη έδωσε τις ικανότητες στις φίλες της.

Τέλος, έζησαν καλά κι εμείς καλύτερα.

Τη ζωγραφιά φιλοτέχνησαν η Μελίνα Αυγέρη και η Άννα Κατερίνα Βοζίκη

